ครม.ไฟเขียวจ่ายคืนค่าปรับ 123 ล้านให้ผู้รับเหมาท้องถิ่น
รัฐเอาใจท้องถิ่นไฟเขียว 123 ล้านบาท จ่ายคืนค่าปรับผู้รับเหมาท้องถิ่น&nbsp;
16 ก.พ. 2553

รัฐเอาใจท้องถิ่นไฟเขียว 123 ล้านบาท จ่ายคืนค่าปรับผู้รับเหมาท้องถิ่น  
ที่ประชุมคณะรัฐมนตรี(ครม.) อนุมัติในหลักการให้องค์กรปกครองส่วนท้องถิ่นเบิกจ่ายจากงบประมาณรายจ่ายประจำปีงบประมาณพ.ศ. 2553 งบกลาง รายการเงินสำรองจ่ายเพื่อกรณีฉุกเฉินหรือจำเป็น ภายในวงเงิน 123,324,148 บาท  เพื่อจ่ายคืนเงินค่าปรับกรณีผิดสัญญาให้แก่ผู้ประกอบอาชีพงานก่อสร้าง เมื่อได้รับอนุมัติจากกรมบัญชีกลางให้ถอนเงินค่าปรับได้  ซึ่งเป็นไปตามมติครม.เมื่อวันที่ 17 มิ.ย. และ 2 ธ.ค. 2551 ประกอบกับเงินถอนคืนค่าปรับดังกล่าวได้นำส่งเป็นรายได้แผ่นดินไปแล้ว ทั้งนี้ ให้ขอทำความตกลงในรายละเอียดกับสำนักงบประมาณอีกครั้ง ซึ่งเป็นไปตามความเห็นของสำนักงบประมาณ